Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 614

c) Gyakorlati vizsga tartalma A gyakorlati vizsga feladatainak szintje a fent leírt szakmai követelményekben jelenik meg. — Előzetes vizsgafeladat: Személyes gondoskodást nyújtó intézményben a gyakorlati idő utolsó három hetében (legalább 100 óra) végzett tevékenység. A vizsgázó az adott terepintézmény profiljához és munkarendjéhez igazodva vesz részt a gondozási tevékenységben. Ezt az időszakot a hallgató egy intézményben tölti le és a központi program szerint meghatározott harmadik szintű gyakorlati feladatokat végzi. Záródolgozat az intenzív gyakorlat komplex elemzéséről A záródolgozatot a központi programban szerepelő szempontok figyelembevételével kell elkészíteni. A záródolgozatában a vizsgázó bebizonyítja, hogy tudja alkalmazni az elméleti oktatásban, a gyakorlati munkája során szerzett ismereteket, jártasságával átlát egy komplex problémát, képes más szakemberekkel együttműködni a probléma megoldásában. — Bizottság előtti vizsgafeladat: A központi programban meghatározott alapvető gondozási, ápolási, elsősegély-nyújtási tevékenység elvégzése kórházban vagy szociális intézményben Az intézmény és az ellátásban részesülők napirendjéhez igazított gondozási, alapápolási és elsősegély-nyújtási tevékenységek elvégzése a képzőhely által összeállított tételek alapján történik. A feladatot a tereptanár és a vizsgabizottság egy tagjának jelenlétében végzi el a hallgató. A gyakorlati vizsga ezen része nem szervezhető a szóbeli vizsgával azonos napon. A vizsgát csak olyan kliensek körül szervezhetik meg, akik előzetesen hozzájárultak ehhez. A záródolgozat védése A védés során a hallgató választ ad a tereptanár (vagy a konzulens tanár) és a terepkoordinátor által a vizsga előtt legalább tíz nappal kiadott kérdéseire. A feladatok a dolgozatra irányuló olyan kérdések legyenek, amelyek alkalmasak arra, hogy azok megválaszolásukkal a hallgató bizonyítani tudja, hogy elméleti és gyakorlati felkészültsége alkalmassá teszi őt a szociális gondozó és szervezői feladatok végzésére. A záródolgozat védése, bár a gyakorlati vizsga része, de sajátos jellege miatt a szóbeli vizsgával egy napra szervezendő.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes